## MODELI PËR DOKUMENTIN KONSULTATIV

Për draftin \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_:

|  |
| --- |
| *(Përcaktoni/shkruani komentet e kujt po kërkoni (veçanërisht), p.sh. komente (të përgjithshme) publike, nga komuniteti ekspert në fushën përkatëse, nga organet përfaqësuese të komunitetit të biznesit, nga organizatat joqeveritare dhe individët me përvojë në fushën përkatëse, etj.)*  Strategjia Afatmesme e të Ardhurave (SAA) 2024-2027 dhe Plani i Veprimit, paraqet të detajuara reformat që do të ndërmerren në politikat tatimore, mirëadministrimin tatimor dhe doganor, të cilat së bashku do të sjellin rritje të të ardhurave tatimore me 2.5% e Produktit të Përgjithshëm Bruto (PBB) për periudhën katërvjecare.  Për këtë arsye, nëpërmjet konsultimit publik kërkohet që të merren mendimet/ komentet/ opinionet e Dhomave të Tregtisë, të cilat nëpëmjet antarësisë së tyre mund të japin komente për cështje konkrete qe trajton draft strategjia dhe mendime si mund të përmirësohen.  Kërkon mendime nga anëtarët e Këshillit Tatimor, strukturë kjo e krijuar pranë Ministrisë së Financave me përbërje nga sektori i bizensit dhe ekspertë të fushës, me synim marrjen e komenteve të tyre mbi drejtimet e përcaktuara në draft strategji dhe sa ky dokument adreson shqetësimet e tyre  Gjithashtu, ekspertët e fushës fiskale, kontabilistë, organizatat jofitimprurëse, bota akademike janë të mirëpritur që të japin komentet e tyre mbi përmirësimin e sistemit fiskal dhe masat e mirëadministrimit tatimor e doganor.  Cdo tatimpagues në Shqipëri është i ftuar që të jap mendime, komente mbi draft strategjinë bazuar në eksperiencat e tyre në të bërit biznes në vend dhe me administratat fiskale. |

Kohëzgjatja e konsultimeve:

|  |
| --- |
| 20 shtator- 20 tetor |

Si të përgjigjeni:

|  |
| --- |
| *Shkruani si mund të përgjigjen palët e interesuara/publiku në konsultime, p.sh. Me email:, Me postë në:, Duke plotësuar formularin në internet në RENJKP (siguroni linket e drejtpërdrejta).*   1. e-konsultimi 2. Pjesëmarrësve të takimet fizike u është kërkuar që ti nisin komente e tyre me email tek adresa [sekretariamin@financa.gov.al](mailto:sekretariamin@financa.gov.al), ose nepermjet e-konsultimit |

Kontakti:

|  |
| --- |
| *Duhet të jepen të dhënat e kontaktit të koordinatorit përkatës për konsultime publike dhe /ose të ndonjë personi tjetër të cilit i drejtohen pyetjet.*   * arjana.dyrmishi@financa.gov.al |

Datat dhe vendet e takimeve publike:

|  |
| --- |
| *Siguroni informacionin nëse ato janë të organizuar.*   1. Takimi me anëtaret e Këshillit Tatimor   **Datë 27 shtator, ora 14:00 .**  **Vendi: Tek salla e mbledhjeve në Ministrinë e Financave, Kati i II-të.**   1. Takimi me Dhomat e Tregtisë   **Datë 4 tetor ora 14:00 .**  **Vendi : Tek salla e mbledhjeve në Ministrinë e Financave, Kati i II-të.** |

Sfondi i propozimit legjislativ

|  |
| --- |
| *Përshkruani pse ka nevojë për rregulloren e re/të ndryshuar, d.m.th cila është gjendja aktuale, si është e rregulluar, cilat janë sfidat, problemet dhe mangësitë ekzistuese si të praktikës, ashtu edhe të rregulloreve ekzistuese, çfarë eshte bërë në të kaluarën ashtu siç duhet me keto politika.*  **1Përputhshmëria me qëndrueshmërinë fiskale**  Domosdoshmëria për përcaktimin e objektivave afatmesëm të të ardhurave buxhetore, buron nga nevojat për financimin e shpenzime të buxhetit. të ardhurat tatimore të planifikuara në periudhën 2025-2027, financojnë gjithnjë e më shumë vëllimin e shpenzimeve buxhetore përgjatë kësaj periudhe, duke mundësuar njëkohësisht dhe arritjen e objektivit për uljen e borxhit publik në terma realë. Për ilustrim, hendeku i financimit të shpenzimeve buxhetore nga të ardhurat tatimore në vitin 2020 rezultoi 7.9%, ndërsa për vitin 2027 parashikohet që ky hendek të shkojë në 2.3% e PBB.  Vitet 2023 dhe 2024 janë vitet me rritjen me domethënëse të të ardhurave tatimore, përkatësisht me +0.6 % e PBB-së dhe +0.8 % e PBB-së krahasuar me vitet paraardhëse të tyre. Sikurse shpjegohet në detaje në vijim, për shkak të masave të ndërmarra në fushën e politikave fiskale, në dy vitet e fundit, kombinuar kjo me efektet e mirëadministrimit, viti 2024 ka shënuar vitin më të mirë fiskal, ndërkohë që, në vitet në vijim, pritet që impakti pozitiv në të ardhura do të jetë i fokusuar kryesisht në efektet e politikave të mirëadministrimit tatimor e doganor.  Arritja e objektivave ambicioze për rritjen e të ardhurave tatimore ne nivelin 27.7% e PBB, garantohet nga masat e projektuara dhe që do realizohen sipas kësaj Strategjie.  Ministria e Financave përballet me rritje të kërkesave për më shumë shpenzime buxhetore, për shkak të nevojave dhe kërkesave në rritje investimesh, rritje pagash, pensionesh dhe mbështetje sociale, kërkesa të cilat bëjnë të domosdoshme ndërmarrjen e reformave të thella me qëllim rritjen dhe konsolidimin e të ardhurave të buxhetit, nëpërmjet të cilave do të bëhet i mundur financimi i shpenzimeve, mbajtja nën kontroll e defiçitit buxhetor dhe reduktimi gradual i borxhit publik.  Duke marrë në konsideratë se politika fiskale përdoret edhe për të stimuluar dhe zhvilluar sektorë të ndryshëm të ekonomisë, synohet që nëpërmjet kësaj strategjie të ndërmerren masa të forta që të mund të financojnë me rreth +2.5% të PBB nevojat shtesë buxhetore, duke rritur kështu financimin e politikave sektoriale. 2.Problematika e identifikuar në “pajtueshmërinë tatimore”  * 1. *Rritja e pajtueshmërisë vullnetare të tatimpaguesve*   Qeveria shqiptare ka bërë përpjekje të vazhdueshme në uljen e informalitetit dhe minimizimin e fenomeve të shmangieve tatimore nga tatimpaguesit.  Reformat kundër informalitetit kanë vazhduar të jenë prioritet për qeverinë shqiptare. Shërbimet tatimore online kanë krijuar mundësi që taksapaguesit dhe individët të marrin shërbimin e kërkuar, duke rritur nivelin e pajtimit me ligjin tatimor, kursyer kohë, burime njerëzore dhe kosto administrative. Aktualisht, 100% e shërbimeve tatimore dhe deklaratave janë online. Ndërsa, aministrata doganore funksionon “pa letër” (paperless) që nga viti 2018.  Gjithashtu, ndër vite, administrata tatimore ka përdorur forma të ndryshme të luftës ndaj informalitetit si Plane Operacionale për sektorë specifikë të tillë si turizmi, hidrokarburet, ndërtimi, etj, fushata për tërheqjen e kuponit tatimor, forma të ndryshme komunikimi me tatimpaguesit për rritjen e përputhshmërisë si letra të personalizuara, etj.  Lufta kundër informalitetit ka vazhduar përmes zgjerimit dhe futjes së sistemeve të IT-së dhe dixhitalizimit. Megjithatë, informaliteti vazhdon të jetë prezent si një fenomen i konsoliduar në një periudhë 30 vjeçare, megjithë reformat e ndërmarra dhe sistemet e prezantuara për të eliminuar ndërveprimin korruptiv ndërmjet bizneseve dhe strukturave të administratave tatimore e doganore.  *2.2.Politikat tatimore – Përjashtimet dhe normat e reduktuara*  Raporti i “Shpenzimeve Tatimore 2021-2022” tregon se vlera e të ardhurave të munguara si rezultat i evazionit, përjashtimeve, zbatimit të normave të reduktuara, të quajtura ndryshe “shpenzime tatimore”, për vitin 2022 llogaritet rreth 101,68 miliardë lekë ose 4.76 % e Produktit të Brendshëm Bruto të vendit. Rreth 82,6% e “shpenzimeve tatimore” rrjedhin nga përjashtimet, aplikimi i shkallëve të reduktuara dhe kufiri minimal i regjistrimit për TVSH-së. Ky rezultat është i pritshëm pasi të ardhurat nga TVSH-ja zënë peshën kryesore në portofolin e të ardhurave tatimore. Shpenzimet tatimore, që krijohen nga përjashtimet apo aplikimet e normave të reduktuara në tatimet e tjera, si Akcizë, Tatimi mbi të ardhurat, Tatimi mbi fitimin korporativ, variojnë nga 0.5%–1% të PBB-së, ku pas TVSH-së, vlera më e lartë e shpenzimeve tatimore me rreth 16%, vjen nga norma 0% e tatimit mbi fitimin e bizneseve të vogla. |

Propozimet

|  |
| --- |
| *Renditni dhe përshkruani në mënyrë të shkurtër dhe koncize të gjitha propozimet dhe ndryshimet që doni të prezantoni me rregulloren e reja. Përdorni një gjuhë të thjeshtë.*  Në adresim të faktorëve të mësipërm, draft Strategjia parashikon në periudhën afatmesme, 2024-2027, që të ardhurat tatimore të buxhetit të rriten me +2.5% e PBB në krahasim me vitin 2023. Rritja do gjenerohet nga rritja e të ardhurave nga politikat fiskale me rreth 0.33% e PBB, rritja e të ardhurave nga mirëadministrimi tatimor, me 1.96% e PBB dhe rritja e të ardhurave nga mirëadministrimi doganor, me 0.17% e PBB.  Reformat e parashikuara për periudhën 2024-2027 synojnë:   * të thellojnë më tej reformat në fushën e politikave dhe sidomos në drejtim të administrimit tatimor e doganor, duke bërë të mundur rritjen e neutralitetit të sistemit tatimor, eliminimin e deformimeve të krijuara në sistem, përmirësimin e nivelit të normave tatimore dhe rritjen e bazës së tatimit. * të informojnë dhe orientojnë vendimarrjen politike në lidhje me politikat fiskale të vendit, si dhe në vendimarrjet e operatorëve ekonomikë në lidhje me strategjitë e biznesit, të cilat kërkojnë qëndrueshmëri në politikat fiskale me qëllim programimin e veprimtarisë dhe aktiviteteve në terma afatgjatë. * t’i ofrojnë qeverisë një pasqyrë të qartë të nivelit të të ardhurave tatimore të pritshme në secilin vit të kësaj periudhe 4 vjeçare, * t’i ofrojnë operatorëve ekonomikë pamje të qartë dhe mbi të gjitha më shumë siguri, mbi mënyrën se si do të trajtohen dhe cilat do të jenë detyrimet tatimore në lidhje me vendimet që do ndërmarrin për investimet e tyre.   Në Strategji janë programuar një sërë masash të ndara në tre shtylla kryesore:  **Shtylla 1: Rishikimi i politikës tatimore**   1. Rishikimi i politikës tatimore të tatimeve mbi konsumin; 2. Rishikimi i politikës tatimore të tatimeve dhe taksave direkte; 3. Rishikimi i politikës tatimore të taksës mbi pasuritë e paluajtshme.   **Shtylla 2: Mirëadministrimi tatimor**   1. Zvogëlimi i hendekut të pajtueshmërisë në lidhje me TVSH-në; 2. Ulja e pagesave me para në dorë në ekonomi; 3. Verifikimi i të ardhurave dhe kontrolli i pasurive të pajustifikuara; 4. Zvogëlimi i shmangies tatimore; 5. Reduktimi i punës së padeklaruar dhe të nëndeklarimit të pagës reale; 6. Reduktimi i kostove të pajtueshmëris dhe rritja e sigurisë tatimore dhe besimit tek administrata tatimore; 7. Përmirësimi i cilësisë së shërbimit të ofruar nga Administrata Tatimore (AT) nëpërmjet zhvillimit të kapaciteteve institucionale të administratës tatimore.   **Shtylla 3: Mirëadministrimi doganor**   1. Modernizimi i proceseve të biznesit, duke përfshirë centralizimin e funksionit të profilizimit të riskut; 2. Zhvillimi i aftësive të zgjeruara analitike të të dhënave; 3. Rritja e investimeve në zhvillimin e sistemeve të Teknologjisë së Informacionit; 4. Zhvillimi dhe zbatimi plotësisht i një kornizë integriteti për të ndihmuar në ndërtimin e besimit të komunitetit; 5. Rritja e numrit të operatorëve ekonomikë të autorizuar; 6. Zbatimi i Dritares së Vetme Kombëtare (National Single Ëindoë); 7. Përmirësimi i përdorimit të Sistemit të Ri të Kompjuterizuar të Transitit (NCTS); 8. Rritja e bashkëpunimit në luftën kundër informalitetit, kontrabandës, korrupsionit dhe importit të mallrave të falsifikuara; 9. Zgjerimi i shkëmbimit të informacionit me partnerët vendas dhe ndërkombëtarë për të përmirësuar profilin e riskut. |

Pyetjet

|  |
| --- |
| *Listoni pyetje për të cilat po kërkoni reagime. Ato mund të lidhen me propozimet tuaja (p.sh. A jeni dakord me propozimin për ..., A jeni dakord që duhet të ndërmerren veprime të mëtejshme për të parandaluar/rritur ..., A jeni dakord që ne e quajmë shkelje ..., A pajtoheni me përkufizimin tonë të ri për ..., etj.) ose thjesht përdoren për të mbledhur të dhëna shtesë që ju kërkoni (p.sh. Cili do të ishte ndikimi i propozimeve tona në biznesin tuaj, organizatat, A e bën organizata juaj ..., etj.). Ju mund të merrni parasysh kufizimin e gjatësisë së përgjigjeve për pyetjet individuale (p.sh. 250/500 fjalë).*   * Nëpërmjet konsultimit publik, Ministria e Financave kërkon të tërheqë mendimet dhe komentet lidhur me drejtimet kryesore që ka përcaktuar kjo draft strategji, me theks të vecantë masat për mirëadministrimn tatimor dhe doganor, nëse janë eficente si Shtylla që të adresojnë cështjet kryesore të politikës fiskale * Ministria e Financave nuk ka propozuar Paketë Fiskale 2025 dhe nëpërmjet kësaj strategjie ka përcaktuar drejtimet kryesore të politikës afatmesme tatimore, ku vend të rëndësishëm zë analiza e incentivave në fuqi. A ka dakordësi mbi këto parashikime? * Draft Strategjia përcakton që synimi do të jetë harmonizimi me legjislacionin e BE. A ka dakordësi mbi këto parashikime? * Draft Strategjia ka përcaktuar 7 komponente kryesore ku do të jetë foksusi për 4 vite e ardhshme. A janë të mjaftueshëm këto komponete apo ka propozime për masa të tjera * Draft Strategjia ka parashikuar 9 komponente për mirëadministrimin doganor. A janë të mjaftueshëm këto komponente apo ka propozime për masa të tjera? * Draft Stategjia ka përcaktuar si objektiv rritjen me 2.5% të PPB për një periudhë 4 vjecare krahasuar me 2023. A jeni dakord me këtë objektiv? * Draft strategjia ka përcaktuar rishikimin e taksave ambientale. A ka propozime të tjera në këtë drejtim * A ka propozime për masa të tjera të reja që duhet të vendosen në draft strategji për të rritur përputhshmërinë tatimore? * A ka propozime nëse ndonjë masë duhet hequr apo rishikuar lidhur me politikat tatimore. |